Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: engedélyezéséről szóló 21/1993. (VIII. 17.) KHVM rendeletet.
Paragraph Index: 487

9. Próbaterhelés 9.1. A 20 méternél nagyobb támaszközű, valamint a különleges kialakítása vagy a szokásostól eltérő anyaga, illetve egyéb ok (pl. műszaki fejlesztés, kutatás stb.) miatt az engedélyező hatóság által az építési engedélyben vagy a kivitelezési tervek jóváhagyásában arra kijelölt hidakon, a használatbavétel engedélyezése előtt az építtetőnek legalább statikus próbaterhelést kell tartania. 9.2. Az engedélyező hatóság engedélyezheti a próbaterhelés elhagyását, vagy annak megtartása mellett dinamikus próbaterhelés, illetőleg egyéb kiegészítő mérések végzését írhatja elő. 9.3. A próbaterhelés vezetője az engedélyező hatóság által az építtető eseti kérelmére kijelölt vagy az építtető javaslata alapján általa elfogadott szakértő lehet. A kérelmet a próbaterhelés tervezett időpontja előtt legalább 14 nappal kell az engedélyező hatósághoz benyújtani. A kérelemmel együtt jóváhagyásra be kell nyújtani a próbaterhelési tervet.7 9.4. A próbaterhelésre az építtetőnek meg kell hívnia a tervezőt, a kivitelezőt és a leendő hídfenntartót. 9.5. A próbaterhelést a műszaki átadás-átvétellel együtt vagy azt megelőzően kell megtartani. 9.6. A próbaterhelés során olyan paramétereket kell mérni, illetve olyan mérési eljárást kell alkalmazni, amely a híd erőtani számítás szerinti viselkedését és megfelelőségét igazolja. 9.7. Ha a statikus próbaterhelést járművekkel végzik, a mérendő szerkezeti alakváltozásokra mértékadóan elhelyezett nyugvó járműterhelésen kívül a lehető legnagyobb sebességgel mozgó járművekkel is terhelést kell tartani (gyorspróba), az áthidaló szerkezet, illetve annak alkatrészei mozgásának, esetleges lengésének észlelhetősége céljából. 9.8. A próbaterhelés előtt a hidat meg kell vizsgálni,8 a hídon elhelyezett észlelési pontokat be kell mérni (szintezés, távolságmérés, függőlegesség megállapítás stb.). 9.9. A próbaterhelést csak abban az esetben szabad megtartani, ha a 9.8. pont szerint elvégzett vizsgálat eredménye alapján a híd a tervezett teherbírás szempontjából a tervező által megszabott feltételeknek megfelel. Betonanyagú hidaknál a beton előírt szilárdulási idejére is figyelemmel kell lenni. 9.10. A próbaterhelés előtt a hidat a terv szerinti építési terheken kívül mással megterhelni nem szabad. 7 A próbaterhelési terv összeállítására az ÚT 2—2.208. útügyi műszaki előírás 4. fejezete tartalmaz iránymutatást. 8 A vizsgálati szempontokra az ÚT 2—2.208. útügyi műszaki előírás

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes